
Kiskőrös Város Önkormányzat Képviselő-testületének
 a magánszemély kommunális adójáról szóló …../2024. önkormányzati rendelethez


1. Társadalmi hatások

A rendelet-tervezetnek társadalmi hatása, hogy az adóalanyok számára növekszik az adóteher. A Központi Statisztikai Hivatal adatai alapján a bruttó átlagkereset 2012. évben ( a magánszemély kommunális adómérték legutóbbi emelésekor) 223.060 forint, 2024. júniusában pedig a 2012. évi átlagkereset közel háromszorosa, 642.000 forint volt. Az átlagkeresetek emelkedése okán vélhetően az adóteher – az adómérték rendelet-tervezetben megadott mértékű emelése - az adóalanyok teherviselő képességét tekintve nem jár aránytalan teherrel, figyelembe véve azt is, hogy a helyi adót évente két részletben – március 15. és szeptember 15. napjáig – kell megfizetni, és ennek megfelelően éves szinten a legtöbb adóalanyt érintő lakásonkénti 6000 forint javasolt emelés 3000 forint többlet befizetést okoz félévente. 

 
2. Gazdasági, költségvetési hatások

A rendelet-tervezetnek gazdasági, költségvetési hatása, hogy előreláthatólag mintegy 30 millió forinttal növekedni fog az Önkormányzat bevétele, ami javítani fogja az Önkormányzat költségvetési egyensúlyának helyzetét.

3. Környezeti hatások

A rendelet-tervezetben foglaltak végrehajtásának környezeti hatásai nincsenek.

4. Egészségügyi hatások

A rendelet-tervezetben foglaltak végrehajtásának egészségügyi hatásai nincsenek.

5. Adminisztratív terheket befolyásoló hatások

A rendelet-tervezetben foglaltak végrehajtása az adminisztratív terheket jelentősen növelni fogja, hiszen több, mint 7000 adótárgyra kell az adómérték növekedése miatt határozatban az adót kivetni. 

6. A jogszabály megalkotásának szükségessége, a jogalkotás elmaradásának várható következmények

A rendelet megalkotása az Önkormányzat bevételeinek növekedés céljából, valamint a magasabb szintű jogszabállyal való összhang megteremtése és a jogszabályszerkesztésről szóló 61/2009. (XII.14.) IRM. rendelet előírásainak való megfelelés miatt szükséges. A jogszabály megalkotásának elmaradása az Önkormányzat költségvetési egyensúlyát veszélyeztetné.

7. A jogszabály alkalmazásához szükséges személyi, tárgyi, szervezeti és pénzügyi feltételek

A jogszabály alkalmazásához szükséges személyi, tárgyi, szervezeti és pénzügyi feltételek rendelkezésre állnak.
